زیندانی ئەباشیری

زیندانی ئەباشیری زیندانێکە لە شاری ئەباشیری لە پارێزگای هۆکایدۆ کە لە ساڵی ١٨٩٠ کراوەتەوە، دەکەوێتە باکووری دووری ژاپۆن، لە نزیک ڕووباری ئەباشیری و ڕۆژهەڵاتی چیای تێنتۆ. ئەو زیندانیانە دەگرێتەوە کە سزای کەمتر لە دە ساڵیان هەیە. بەشە کۆنەکانی زیندانەکە لە ساڵی ١٩٨٣ گواسترانەوە بۆ بنکەی چیای تێنتۆ، لەوێ وەک تاکە مۆزەخانەی زیندانەکانی وڵاتەکە بەڕێوەدەچن. مێژوو بۆ زیادکردنی ژمارەی دانیشتوانی ژاپۆنییەکان لە دوورگەکەدا وەک بەشێک لە چاکسازییەکانی مێیجی، حکوومەتی مێیجی سیاسەتی گواستنەوەی سزای بۆ هۆکایدۆ لە ساڵی ١٨٦٨ جێبەجێکرد. لە نیسانی ١٨٩٠ حکوومەتی مێیجی زیاتر لە هەزار زیندانی سیاسی ڕەوانەی گوندی دابڕاوی ئەباشیری کرد. زۆرێک لەو زیندانییە سیاسیانە سامورایی سەردەمی تۆکوگاوا بوون کە لە سەردەمی یاخیبووانی ساتسوما لە ساڵی ١٨٧٧دا سزا دراون. زیندانییەکان ناچار بوون چەندین ئەرکی جۆراوجۆر لە دارتاشییەوە تا کشتوکاڵ ئەنجام بدەن. خراپی کوالیتی ئاو لە ناوچە دراوسێکاندا، سزادراوانی ناچار کرد بۆری ئاو و بەنداو و کۆگاکانی ئاو دروست بکەن بۆ دابینکردنی ئاوی خواردنەوەی خۆیان و ئاودێریکردنی کێڵگەکانی دراوسێ. جگە لەوەش، سزادراوانی زیندانی ئەباشیری ناچار بوون ڕێگایەک دروست بکەن کە ناوچەکە بە باشووری خاکی ژاپۆن ببەستێتەوە کە دانیشتووانی زیاترە. حکوومەت زیندانییەکانی بەکاردەھێنا بۆ دروستکردنی ڕێگایەکی گەورە لە هۆکایدۆ. ئەمەش وایکرد کارێکی سەخت و مەترسیدار ئەنجام بدەن بە خواردن و پشوویەکی زۆر کەم و زۆرێک لە زیندانییەکان .بەدرێژایی بەشێک لە ڕێگای نێوان ئەباشیری و ئەساھیکاوا گیانیان لەدەست دا. ئەم رووداوەش بووە هۆی ئەوەی کە ڕێگاکە بە ڕێگای زیندانییەکان ناوببرێت. بارودۆخی سەرەتایی زیندانەکە زۆر سەخت بوو، وەک کەمی خۆراک و پشوودان، زیاتر لە ٢٠٠ زیندانی لە ئەنجامی بەدخۆراکی و ڕووداوەوە مردن و ئەو سزایانەشی بەسەریان دەسەپێنرا لە هەوڵدان بۆ ڕاکردنیان لە زیندان. سەرچاوەکان بەستەرە دەرەکییەکان وێبگەی فەرمی دەروازەی ژاپۆن دەروازەی یاسا